paragraph_text: U Iranu je za vrijeme vladavine šaha Reze Pahlavija postojala obavještajna i sigurnosna služba SAVAK (per.: سازمان اطلاعات و امنیت کشور, Sāzemān-e Ettelā'āt va Amniyat-e Keshvar) ili Organizacija za obavještavanje i sigurnost zemlje. Nakon Iranske revolucije 1979. godine SAVAK je preimenovan u SAVAMA ili Nacionalna organizacija za obavještavanje i sigurnost Irana (سازمان-ا اطلا'ات و امنیت-ا ملی-ا ایران, Sazman-e Ettela'at va Amniat-e Melli-e Iran) te je napokon 1984. reformiran u ministarstvo koje se bavi obavještajnim poslovima i domovinskom sigurnosti.